|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ**Аутономна покрајина Војводина, Република СрбијаХајдук Вељкова 1, 21000 Нови Сад, т: +381 21 484 3 484 е-адреса: uprava@kcv.rs[www.kcv.rs](http://www.kcv.rs) |

Број: 112-19-О/3

Дана: 10.05.2019. године

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 112-19-О -** **Набавка медицинске опреме I за потребе клиника КЦ Војводине**

**ПИТАЊА ПОТЕНЦИЈАЛНИХ ПОНУЂАЧА:**

„Поштовани,

Молимо Вас да доставите додатна појашњења спецификације за ЈН 112-19-О Партија 3 и то за следеће позиције у партији 3:

**Ставка 1 : Болнички кревет са оградама**

позиција 1.3 - од ког материјала су ограде болничког кревета

позиција 1.5 - од ког материјала је лежећа површина

позиција 1.7 - шта тачно значи покретне странице узглавља и прочеља, да ли значи да се скидају?

**Ставка 2 : Болнички кревет без ограда**

позиција 2.4 -  од ког материјала је лежећа површина

**Ставка 3 : Болнички кревет хидраулични**

позиција 3.5 - од ког материјала је лежећа површина

**Ставка 4 : Електрични кревет**

позиција 4.4 - од ког материјала су ограде

позиција 4.6 - од ког материјала је лежећа површина

позиција 4.10 - да ли се ослонац леђа спушта механички или електрично или на оба начина

позиција 4.11 - да ли је у питању електрично или механичко подешавање и да ли постоји дозвољено одступање у степенима или процентима

позиција 4.18 - молимо Вас да набројите које тачно функције морају бити на даљинском

позиција 4.19. - молимо Вас да набројите које тачно функције морају бити на сестринском панелу

-Трежено је да сви кревети поседују антидекубитни душек. Молимо Вас да наведете ближе карактеристике душека, са каквом навлаком, да ли се навлака скида, да ли је непромочива ...

- Такође, у делу испуњења услова за учешће у јавној набавци тражено је да понуђач поседује Лиценцу за помет извора јонизујућих зрачења. Нејасно је да ли сви понуђачи треба да испуне овај услов пошто већина опреме која се набавља укључујући партију 3 - Болнички кревети на спада у изворе јонизујућих зрачења, па је нелогучно да се овај услов тражи за целу јавну набавку. Молимо Вас да се овај услов уклони из кокурсне документације или да се ограничи за одређене партије јер није применљив насве партије.“

**ОДГОВОРИ НАРУЧИОЦА:**

**Одговор на питање број 1 за позицију 1.3:**

Ограде морају бити израђене од солидног материјала, што подразумева челичне или алуминијумске цеви, пластифициране постојаним материјалом, отпорним на механичке ударе и средства за дезинфекцију и чишћење.

**Одговор на питање број 2 за позицију 1.5:**

Лежећа плоча мора бити израђена од квалитетне челичне мреже заштићене на бојом на бази епоксидних смола (пластификација).

**Одговор на питање број 3 за позицију 1.7:**

Да. Наручилац захтева да се странице могу скидати ради лакшег приступа пацијенту.

**Одговор на питање број 4 за позицију 2.4:**

Лежећа плоча мора бити израђена од квалитетне челичне мреже заштићене на бојом на бази епоксидних смола (пластификација).

**Одговор на питање број 5 за позицију 3.5:**

Лежећа плоча мора бити израђена од квалитетне челичне мреже заштићене на бојом на бази епоксидних смола (пластификација).

**Одговор на питање број 6. позицију 4.4:**

Ограде морају бити израђене од солидног материјала, што подразумева челичне или алуминијумске цеви, пластифициране постојаним материјалом, отпорним на механичке ударе и средства за дезинфекцију и чишћење.

**Одговор на питање број 7. позицију 4.6:**

Сегменти лежеће плоче треба да буду израђене од ливеног полипропилена које је могуће лако скинути ради чишћења и дезинфекције.

**Одговор на питање број 8. позицију 4.10:**

Наручилац захтева да кревет поседује могућност спуштања ослонца леђа и механички и електрично помоћу електромотора.

**Одговор на питање број 9. позицију 4.11:**

У складу са претходним одговорима, ради се о електричном подешавању у распону од минимум 0°-70°. Наручилац прихавата већи распон од траженог, али не мањи.

**Одговор на питање број 10. позицију 4.18:**

Наручилац је овом ставком тражио ручни контролер за пацијента. Пожељно је да контолер има следеће функције: нагиб ослонца леђа, нагиб бедреног дела, ауто-контур, подешавање висине, анти- тренделенбург и индикатор напајања и статуса батерије. Обзиром да се ради о кревету са четири електромотора, већина произвођача има наведене функције на контролерима.

**Одговор на питање број 11. позицију 4.19:**

Сестрински панел треба да има, поред наведених функција, подешавање висине кревета, бедреног дела, ауто-контур, анти-тренделембург,подешавање нагиба ослонца леђа као и опцију закључавања свих наведених функција.

**Одговор на питање број 12. позиције 1.6; 2.5; 3.6; 4.7 (антидекубитни душек):**

Антидекубитни душек мора по својим димензијама одговарати понуђеном кревету, израђен од полиуретанске пене, различите густине, са непромичивом навлаком коју је могуће скинути ради чишћења и дезинфекције. Навлака треба да буде перива до 95°C.

**Одговор на питање бр. 13, а везано за услове за учешће у поступку јавне набавке:**

Наручилац је дана 09.05.2019. године на Порталу јавних набавки и сопственој интернет страници објавио измену конкурсне документације, у којој је између осталог изменио и тачку бр. 4.обавезних услова за учешће у поступку јавне набавке из члана 75. Закона о јавним набавка, односно назначио је да се лиценца за промет (увоз, извоз, продаја) извора јонизујућих зрачења доставља само уз понуду за партију бр. 8 - Мобилни РТГ апарат са Ц луком за графије и скопије за Ургентни центар.

 С поштовањем,

*Комисија за јавну набавку 112-19-О*